Η Παιδική Ακαδημία του Μαραθωνίου Λευκωσίας παρουσιάζει τη δράση Θεατρικές Αθλητικές Παιχνιδοπεριπέτειες την Κυριακή 25η Νοεμβρίου 2018 στις 11:00 π.μ., στα κεντρικά γραφεία της Τράπεζας Κύπρου, στην Αγία Παρασκευή.

Οι Θεατρικές Αθλητικές Παιχνιδοπεριπέτειες αποτελούν δράση που αποσκοπεί στην προετοιμασία των παίδων ηλικίας 6–12 ετών, για συμμετοχή στον Παιδικό Μαραθώνιο Λευκωσίας, που θα διεξαχθεί το Σάββατο 23 Φεβρουαρίου 2019, στο Δημοτικό αθλητικό κέντρο Στροβόλου, στις 10 το πρωί.

Πρόκειται για μια σειρά διασκεδαστικών, εκπαιδευτικών συναντήσεων για παιδιά 6-12 χρόνων και γονείς, όπου με τη συμμετοχή επιστημονικών συνεργατών, μεταφέρονται συμβουλές, γνώσεις και αποκτούνται κινητικές και άλλες δεξιότητες, μέσα από θεατρικό και αθλητικό παιχνίδι. Συντονίστρια η εμψυχώτρια θεατρικού παιχνιδιού - Voice Artist και συγγραφέας Ελεάνα Παστελλά.

Η συμμετοχή στις δραστηριότητες της Παιδικής Ακαδημίας Μαραθωνίου Λευκωσίας είναι δωρεάν και για παιδιά, και για γονείς.

Το πρόγραμμα της Κυριακής 25 Νοεμβρίου έχει ως ακολούθως:

* ***Διαδραστική παρουσίαση με θεατρικό παιχνίδι (Για παιδία) 11:00 - 11:45***

*"Γνωρίζω το σώμα μου και τις δυνατότητές του"*

Παρουσιάζουν ο εργοθεραπευτής Μάριος Χαραλάμπους (Skills for Life) και η εμψυχώτρια θεατρικού παιχνιδιού Ελεάνα Παστελλά (Θεατρικές Παιχνιδοπεριπέτειες).

* ***Διάλεξη: "Αυτοεκτίμηση" (Για γονείς)***

Λουΐζα Θεοφάνους - Συμβουλευτική Ψυχολόγος.

* ***Αθλητικό παιχνίδι με το ALTERLIFE Boutique (Για παιδία) 11:45 - 12:30***
* ***"Γνωρίζω το σώμα μου και τις δυνατότητές του", για τους γονείς με τη συμμετοχή των παιδιών 12:30 - 13:00***

Tη δράση συνδιοργανώνουν το Γραφείο Τύπου και Πληροφοριών και η εταιρεία Nicosia Marathon Series Ltd.

Για να είστε ενήμεροι τόσο για τις Θεατρικές Αθλητικές Παιχνιδοπεριπέτειες όσο και για τις υπόλοιπες δράσεις του Μαραθωνίου Λευκωσίας, συνδεθείτε μαζί μας κάνοντας "Like" τη σελίδα Nicosia Marathon Run.

Εγγραφή και πληροφορίες για τον Μαραθώνιο Λευκωσίας στην ιστοσελίδα [www.nicosiamarathonrun.com](http://www.nicosiamarathonrun.com)